**Izbirni predmet: Varstvo pred naravnimi in drugimi nesrečami**

**Pozdravljeni!**

Upam, da ste uspešno rešili interaktivno vajo V primeru nesreče, ki sem vam jo poslala prejšnji teden in da vam ni povzročala težav.

Veliko vlogo pri reševanju epidemije ima Civilna zaščita. Zato spremljajte delo Civilne zaščite v spletnih medijih.

Preberite si spodnji odstavek:

1. **Zaščita in reševanje**

I. SILE ZA ZAŠČITO, REŠEVANJE IN POMOČ V OBČINI LJUTOMER

Sile za zaščito reševanje in pomoč so organizirane na različnih ravneh (občinska, regijska in državna). Vse sile za zaščito reševanje in pomoč v občini Ljutomer delimo na:

• prostovoljne

• poklicne reševalne službe

• Civilno zaščito

1. Prostovoljne so:

• Prostovoljni gasilci, organizirani v 24 prostovoljnih gasilskih društev, ki so povezani v Gasilsko

zvezo Ljutomer in Gasilsko zvezo Slovenije.

• Rdeči križ Ljutomer,

• Slovenska Karitas Ljutomer,

• kinologi - kinološko društvo Ljutomer,

• taborniki - društvo tabornikov Rod vedrih Prlekov,

• radioamaterji – Radio klub Prlek Ljutomer.

2. Poklicne so:

• javna zdravstvena služba – Zdravstveni dom Ljutomer,

• javne službe socialnega varstva – Center za socialno delo Ljutomer,

• javna veterinarska služba – Veterinarska ambulanta Ljutomer,

• gospodarske javne službe – KSP Ljutomer, dimnikarska služba,

• druge organizacije po pogodbi – Vzdrževanje cest Nograd Lotmerk, oskrba z

zemeljskim plinom Mestni plinovodi Koper, PGP Ljutomer in Segrap Ljutomer

3. Civilna zaščita je organizirana kot poseben namenski del sistema zaščite in reševanja in vključuje:

• ekipe prve pomoči

• tehnično reševalne enote

• enota za RBK zaščito

• služba za vzdrževanje zaklonišč

• služba za podporo

• logistični center

II. CILJI VARSTVA PRED NARAVNIMI IN DRUGIMI NESREČAMI

Glavna cilja sistema varstva pred naravnimi in drugimi nesrečami sta zmanjšanje števila nesreč in preprečitev oziroma zmanjšanje števila žrtev in drugih posledic. Glavne skupine nalog so:

• preprečevanje nesreč;

• pripravljenost na nesreče;

• zaščita pred nevarnostmi;

• reševanje in pomoč ob nesrečah;

• sanacija posledic nesreč.

Varstvo pred naravnimi in drugimi nesrečami temelji na:

• ureditvi prostora in naselij za zaščito in reševanje;

• evakuaciji;

• nastanitvi in oskrbi brezdomcev in drugih ogroženih;

• radiološki, kemijski in biološki zaščiti;

• izgradnji zaklonišč in drugih zaščitnih objektov ter njihovi uporabi;

• zaščiti kulturne dediščine;

• zaščiti pred neeksplodiranimi ubojnimi sredstvi.

1. **Oglejte si video posnetke na naslednjih spletnih povezavah:**
2. Uporaba in namestitev zaščitne obrazne maske (in najpogostejše napake):

<https://www.youtube.com/watch?v=f3zDz88SE-I>

1. Postopek nameščanja OVO:

<https://www.youtube.com/watch?v=9743b1dTNnA>

1. Pristop k poškodovani in potencialno okuženi osebi ob tehničnem reševanju – izjemni primeri:

<https://www.youtube.com/watch?v=ANo6fNR_Fl4>

1. **Preberite si priporočila COVID-19, ki se nahajajo v priponki.**
2. **Odgovorite na spodnji vprašanji.**
3. Skupaj z družino napišite pravila, ki se jih boste držali, da ne boste ogrožali sami sebe in da ne boste obremenjevali služb, ki nudijo pomoč.
4. Zakaj se ti zdi pomembno, da ljudje spoštujemo usmeritve in priporočila v tem času?

Odgovora na obe vprašanji napišite v zvezek. Prav tako mi ju lepo prosim pošljite na moj elektronski naslov brigita.ceh@guest.arnes.si do petka, 3.4.2020.

Hvala za razumevanje.

Lepo se imejte in ostanite zdravi!

Učiteljica Brigita Čeh